Izvor: N1 (arhiva)

Viši sud u Beogradu saopštio je da je Saško Bogeski oslobođen optužbe za ubistvo, jer je na osnovu dokaza izvedenih na glavnom pretresu utvrđeno da je postupao u nužnoj odbrani.

Bogeski je u maju 2013. godine u svom stanu ubio provalnika Vladimira Manića, koji je više puta bio osuđivan za razbojništva i teške krađe.

Na teret mu je stavljeno da je izvršio ubistvo za koje je zaprećena kazna od pet do 15 godina zatvora, ali su građani Srbije organizovali potpisivanje peticije za njegovo puštanje na slobodu i pritvor mu je ukinut mesec dana kasnije.